*Na podlagi 8. člena statuta ZVVS, 7., 18. in 27. člena statuta OZVVS Kranj je predsedstvo OZVVS Kranj sprejelo*

***PRAVILNIK O FINANČNO MATERIALNEM POSLOVANJU OZVVS Kranj***

***I. SPLOŠNE DOLOČBE***

***1. člen***

*Ta pravilnik ureja organiziranost in vodenje finančno materialnega poslovanja OZVVS Kranj v skladu z veljavnimi finančnimi standardi in predpisi s tega področja.*

***2 .člen***

*OZVVS Kranj pridobiva materialna in finančna sredstva za svoje delovanje:*

*- s članarino,*

*- s prispevki donatorjev in sponzorjev,*

*- iz javnih sredstev preko razpisov,*

*- in drugih virov.*

***3. člen***

*Premoženje OZVVS Kranj predstavljajo premičnine, nepremičnine in finančna sredstva, ki so last OZVVS Kranj in z njim upravlja predsedstvo združenja.*

***4. člen***

*Vsaka delitev premoženja med člane OZVVS Kranj je nična. Morebitni presežek prihodkov nad odhodki mora OZVVS Kranj porabiti za izvajanje dejavnosti, za katere je bilo ustanovljeno.*

***5. člen***

*OZVVS Kranj ima svoj TRR račun pri Abanki posl. Kranj. S finančnimi sredstvi upravlja odredbodajalec, v njegovi odsotnosti podpredsednik oz. član OZVVS Kranj, ki ga za to pooblasti predsednik OZVVS Kranj.*

***6. člen***

*Materialno - finančno poslovanje OZVVS Kranj vodi sekretar OZVVS Kranj.*

***7. člen***

*Nadzor materialno-finančnega poslovanja OZVVS Kranj izvaja Nadzorni odbor OZVVS Kranj.*

***II. FINANČNI NAČRT***

***8. člen***

*Finančni načrt OZVVS Kranj sprejme Glavni zbor za tekoče poslovno leto in je podlaga za izvajanje letnega načrta dela.*

***9. člen***

*Uporabo finančnih sredstev OZVVS Kranj za aktivnosti, ki niso navedene v finančnem načrtu in sprejete na Glavnem zboru, odobri predsedstvo združenja*

***III. POROČANJE O FINANČNO - MATERIALNEM POSLOVANJU***

***10. člen***

*Materialno finančno poslovanje spremlja in pred Glavnim zborom pregleda Nadzorni odbor. O tem poroča na Glavnem zboru .*

***11. člen***

*Odgovornim funkcionarjem združenja se za opravljena dela in naloge za združenje, prizna kot strošek dela v obliki kilometrine prihoda in vrnitve domov.*

***12. člen***

*OZVVS Kranj vodi knjigo prejemkov in izdatkov, ki temelji na verodostojnih knjigovodskih listinah in ažurno vodena. Listine se hranijo 5 / pet / let.*

***13. člen***

*Poslovne knjige se zaključuje s stanjem na dan 31. decembra, v primeru prenehanja opravljanja društvene dejavnosti oz. statusne spremembe pa z dnem nastanka te spremembe.*

***14. člen***

*Poslovne knjige morajo biti v času delovanja na sedežu OZVVS Kranj oziroma v kraju delovanja, kjer je registrirano.*

***VI. PREHODNE IN KONČNE DOLOČBE***

***15. člen***

*Za primere, ki v Pravilniku niso opredeljeni, ali premalo podrobni, se uporabi neposredno Slovenski računovodski standard 33 – računovodske rešitve za društva .*

***16. člen***

*V primeru prenehanja delovanja OZVVS Kranj se vse premoženje prenese na Zvezo veteranov vojne za Slovenijo. Morebitna proračunska sredstva se vrnejo ustreznemu proračunu.*

***17. člen***

*Spremembe, dopolnitve in tolmačenje pravilnika izvaja Predsedstvo OZVVS Kranj.*

***18.člen***

*Ta pravilnik začne veljati z dnem sprejema na Predsedstvu OZVVS Kranj.*

*Kranj, 12.04.2017 Predsednik*

*Anton REŠEK*